arnastofnun/IGC-2024 huggingface dataset:
Samstarf við Færeyjar og Grænland um aukið framboð á kennslu Þingsályktunartillaga - þingskjal nr. 38

143. löggjafarþing 2013–2014.

Þingskjal 38 - 38. mál.

Tillaga til þingsályktunar um samstarf við Færeyjar og Grænland um aukið framboð á kennslu

til að taka á lestrar- og skriftarvanda.

Frá Íslandsdeild Vestnorræna ráðsins.

Alþingi ályktar að skora á ríkisstjórnina að eiga samstarf við stjórnvöld Færeyja og Grænlands til að efla kennslu þeirra sem eiga við lestrar- og skriftarvanda að stríða. Stjórnvöld standi að sameiginlegri rannsókn og tryggi samvinnu þeirra sem málið varðar til að stuðla að miðlun þekkingar og kennsluhátta sem hafa gefið góða raun.

Greinargerð.

Tillaga þessi er lögð fram á grundvelli ályktunar Vestnorræna ráðsins nr. 4/2013 sem samþykkt var á ársfundi ráðsins í Narsarsuaq á Suður-Grænlandi 20. ágúst 2013.

Einstaklingar sem eiga við lestrar- og skriftarvanda að stríða hafa fengið sérkennslu sl. 10 ár í Færeyjum utan hins opinbera menntakerfis annaðhvort frá foreldrum eða öðrum eldhugum sem af sjálfsdáðum hafa aflað sér viðeigandi þekkingar og kunnáttu. Í ljósi þess að hið opinbera menntakerfi hefur ekki haft þá nauðsynlegu þekkingu sem þarf til að taka á lestrar- og skriftarvanda voru félagasamtök um lestrar- og skriftarvanda stofnuð árið 2001. Í náinni samvinnu við stjórnvöld og skóla hafa samtökin veitt bæði ungmennum og fullorðnum aðstoð við að taka á sínum vanda. Fyrstu árin var starfsemin fjármögnuð með einkaframlögum en sl. fjögur ár hefur starfsemi samtakanna verið á fjárlögum. Árið 2013 fengu samtökin alls 900.000 danskra króna.

Á Grænlandi eru engin slík félagasamtök til staðar en á Íslandi hafa samtökin, sem verið hafa til staðar sl. 10 ár, átt erfitt með að fjármagna starfsemi sína. Árið 2013 var framlag til þeirra tryggt á fjárlögum en fram að því voru þau fjármögnuð með einkaframlögum.

Hið opinbera skólakerfi aðstoðar nemendur sem standa höllum fæti og reynir að koma til móts við sérþarfir nemenda. Hins vegar falla margir nemendur, sem að undanskildum lestrar- og skriftarvanda eiga ekki við vandamál að stríða, milli skers og báru sem veldur því að með tímanum dragast þau aftur úr í þeim tilvikum sem lestrarfærni er skilyrði fyrir eðlilegri námsframvindu.

Samstarf þvert á landamæri vestnorrænu landanna getur án efa bætt framboð á sérkennslu og þar með stuðlað að því að auðvelda nemendum með lestrar- og skriftarvanda að ljúka námi.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Samstarf við Færeyjar og Grænland um námskeið fyrir rithöfunda Þingsályktunartillaga - þingskjal nr. 43

143. löggjafarþing 2013–2014.

Þingskjal 43 - 43. mál.

Tillaga til þingsályktunar um samstarf við Færeyjar og Grænland um námskeið fyrir starfandi

og upprennandi rithöfunda í löndunum þremur.

Frá Íslandsdeild Vestnorræna ráðsins.

Alþingi ályktar að skora á ríkisstjórnina að koma á samstarfi við stjórnvöld í Færeyjum og á Grænlandi um skipulagningu námskeiða fyrir starfandi og upprennandi rithöfunda í samvinnu við rithöfundasambönd landanna með það að markmiði að styrkja ritlist og sagnahefð í löndunum.

Greinargerð.

Tillaga þessi, sem var áður flutt á 141. löggjafarþingi (þingskjal 1283, 688. mál), er lögð fram á grundvelli ályktunar Vestnorræna ráðsins nr. 1/2012 sem samþykkt var á ársfundi ráðsins 6. september 2012 í Gjógv og Þórshöfn í Færeyjum.

Vestur-Norðurlönd eiga margt sameiginlegt þegar kemur að ritlist og sagnahefð og hafa grænlenskir, færeyskir og íslenskir rithöfundar með starfi sínu lagt sitt af mörkum til að auka skilning á menningu landanna þriggja. Á tímum hnattvæðingar er nauðsynlegt að styrkja menningu lítilla samfélaga til að auka sjálfsvitund og skilning á menningu þeirra.

Sagnahefð meðal vestnorrænna þjóða hefur séreinkenni sem verður að leggja rækt við og mega ekki glatast. Því er mikilvægt að Vestur-Norðurlönd geti í sameiningu styrkt og rutt brautina fyrir upprennandi rithöfunda með rithöfundanámskeiðum. Íslendingar búa að langri og merkri bókmenntasögu sem margt má læra af. Í Færeyjum er sagnahefðin auðug og Grænlendingar eiga þjóðsagnaarf sem ungt fólk þar í landi sýnir áhuga.

Með því að skipuleggja rithöfundanámskeið með þátttöku frá löndunum þremur er kominn vettvangur til að miðla ólíkri reynslu landanna, skiptast á skoðunum, ábendingum og ráðum til starfandi og upprennandi rithöfunda á metnaðarfullan hátt.

Stjórnvöld landanna eru hvött til að beita sér fyrir því að styrkja og tryggja sameiginlegar aðgerðir til að styrkja ritmenningu og rithöfunda landanna á enn metnaðarfyllri hátt en hingað til hefur verið gert. is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Leikskóli að loknu fæðingarorlofi Þingsályktun - þingskjal nr. 435

143. löggjafarþing 2013–2014.

Nr. 5/143.

Þingskjal 435 - 6. mál.

Þingsályktun um leikskóla að loknu fæðingarorlofi.

Alþingi ályktar að fela mennta- og menningarmálaráðherra í samráði við Samband íslenskra sveitarfélaga að skipa starfshóp til að meta kosti þess að bjóða leikskólavist strax og fæðingarorlofi lýkur.

Starfshópurinn greini faglegar kröfur og fjárhagsleg sjónarmið sem taka þarf tillit til, þar á meðal varðandi mannafla- og húsnæðisþörf leikskóla miðað við áætlaða fjölgun leikskólabarna á aldrinum eins til tveggja ára, ásamt leiðum til fjármögnunar. Hópurinn kalli hagsmuna- og fagaðila til samráðs eftir því sem við á.

Starfshópurinn skili tillögum til ráðherra fyrir 1. september 2014.

Samþykkt á Alþingi 19. desember 2013.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Frestun á fundum Alþingis Þingsályktun - þingskjal nr. 477

143. löggjafarþing 2013–2014.

Nr. 6/143.

Þingskjal 477 - 248. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 20. desember 2013 eða síðar, ef nauðsyn krefur, til 14. janúar 2014.

Samþykkt á Alþingi 20. desember 2013.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Stuðningur við sjálfsákvörðunarrétt íbúa Vestur-Sahara Þingsályktunartillaga - þingskjal nr. 88

143. löggjafarþing 2013–2014.

Þingskjal 88 - 88. mál.

Tillaga til þingsályktunar um stuðning við sjálfsákvörðunarrétt íbúa Vestur-Sahara.

Flm.: Steinunn Þóra Árnadóttir, Katrín Jakobsdóttir, Steingrímur J. Sigfússon,

Birgitta Jónsdóttir, Róbert Marshall, Helgi Hjörvar,

Björk Vilhelmsdóttir, Höskuldur Þórhallsson.

Alþingi ályktar að fela utanríkisráðherra að beita sér á alþjóðavettvangi fyrir því að sjálfsákvörðunarréttur íbúa Vestur-Sahara verði virtur.

Greinargerð.

Vestur-Sahara er land á norðvesturströnd Afríku. Landið er fámennt og strjálbýlt, rétt um hálf milljón manna á um 270 þúsund ferkílómetra svæði, þar af flestir í höfuðstaðnum El- Aalún. Til ársins 1975 laut Vestur-Sahara stjórn Spánverja og nefndist þá Spænska-Sahara.

Brotthvarf Spánverja leiddi ekki til þess að heimamenn, Sahrawi-þjóðin, fengju stofnað sitt eigið ríki heldur seildust grannríkin Máritanía og Marokkó til áhrifa í landinu. Fór svo að lokum að Marokkó hernam landið og hefur farið þar með völd til þessa dags. Yfirráð Marokkós hafa einkennst af rányrkju auðlinda og markvissri viðleitni til innlimunar svæðisins. Sahrawi-þjóðin býr nú ýmist innan landamæra Vestur-Sahara eða í flóttamannabúðum í Alsír.

Alþjóðasamfélagið hefur aldrei viðurkennt innlimun Marokkós á Vestur-Sahara og skilgreina Sameinuðu þjóðirnar og Alþjóðadómstóllinn landið sem „svæði sem ekki nýtur sjálfstjórnar“. Ítrekað hefur þess verið krafist að Marokkóstjórn viðurkenni sjálfsákvörðunarrétt íbúa Vestur-Sahara, þ.m.t. flóttamanna, og að landsmönnum sjálfum verði leyft að ákvarða framtíð sína.

Ógæfa Sahrawi-þjóðarinnar er hins vegar sú að vera fámenn og afskekkt. Örlög Vestur- Sahara skipta stórveldi heimsins litlu máli, auk þess sem einstök ríki og ríkjabandalög sjá sér hag í að halda góðum tengslum við stjórnvöld í Marokkó.

Það liggur þó beint við að Íslendingar láti sig málefni Vestur-Sahara varða. Í báðum tilvikum er um að ræða fámennar þjóðir í strjálbýlum löndum við Atlantshaf. Ísland hefur lagt sig eftir því á vettvangi alþjóðamála að styðja við baráttuna fyrir sjálfsákvörðunarrétti smáþjóða. Má í því samhengi sérstaklega nefna stuðning við sjálfstæðisbaráttu Austur-Tímor. Með því að tala máli Sahrawi-fólksins á alþjóðavettvangi gætu íslensk stjórnvöld lagt mikilvægt lóð á vogarskálar friðar og lýðræðis í Norðvestur-Afríku.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Ákvörðun sameiginlegu EES-nefndarinnar um breytingu á XX. viðauka við EES-samninginn Þingsályktun - þingskjal nr. 1010

143. löggjafarþing 2013–2014.

Nr. 17/143.

Þingskjal 1010 - 565. mál.

Þingsályktun um heimild til staðfestingar á ákvörðun sameiginlegu EES-nefndarinnar um breytingu á XX. viðauka (Umhverfismál) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar um breytingu á XX. viðauka (Umhverfismál), og fella inn í samninginn reglugerð Evrópuþingsins og ráðsins (ESB) um breytingu á tilskipun 2003/87/EB um að koma á fót kerfi fyrir viðskipti með heimildir til losunar gróðurhúsalofttegunda innan Bandalagsins með tilliti til framkvæmdar á alþjóðasamningi um beitingu sameiginlegrar markaðstengdrar heildarráðstöfunar um alþjóðlega losun frá flugi frá árinu 2020.

Samþykkt á Alþingi 29. apríl 2014.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Stuðningur við sjálfsákvörðunarrétt íbúa Vestur-Sahara Nefndarálit - þingskjal nr. 1018

143. löggjafarþing 2013–2014.

Þingskjal 1018 - 88. mál.

Síðari umræða.

Framhaldsnefndarálit með breytingartillögu um tillögu til þingsályktunar um stuðning við sjálfsákvörðunarrétt íbúa Vestur-Sahara.

Frá utanríkismálanefnd.

Nefndin hefur fjallað um málið að nýju.

Eftir að nefndin afgreiddi málið til síðari umræðu komu fram ábendingar um að heppilegt væri að vísa til ályktana öryggisráðs Sameinuðu þjóðanna og allsherjarþings Sameinuðu þjóðanna í tillögugreininni.

Nefndin ræddi framangreindar ábendingar. Mat hennar er að rétt sé að bregðast við þeim.

Í ljósi framangreinds leggur nefndin til að tillagan verði samþykkt með eftirfarandi

BREYTINGU:

Tillögugreinin orðist svo:

Alþingi ályktar að fela utanríkisráðherra að beita sér á alþjóðavettvangi fyrir því að sjálfsákvörðunarréttur íbúa Vestur-Sahara verði virtur í samræmi við ályktanir öryggisráðs og allsherjarþings Sameinuðu þjóðanna og styðja viðleitni til að finna friðsamlega og varanlega pólitíska lausn.

Frosti Sigurjónsson, Guðlaugur Þór Þórðarson, Óttarr Proppé og Vilhjálmur Bjarnason voru fjarverandi við afgreiðslu málsins.

Árni Þór Sigurðsson er framsögumaður nefndarinnar.

Alþingi, 2. maí 2014.

Birgir Ármannsson,

form.

Ásmundur Einar Daðason.

Katrín Jakobsdóttir.

Silja Dögg Gunnarsdóttir.

Össur Skarphéðinsson.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Staðfesting samninga um veiðar úr norsk-íslenska síldarstofninum á árinu 2014 Nefndarálit - þingskjal nr. 1019

143. löggjafarþing 2013–2014.

Þingskjal 1019 - 566. mál.

Síðari umræða.

Nefndarálit um tillögu til þingsályktunar um staðfestingu samninga um veiðar

úr norsk-íslenska síldarstofninum á árinu 2014.

Frá utanríkismálanefnd.

Nefndin hefur fjallað um málið og fengið á sinn fund Birgi Hrafn Búason frá utanríkisráðuneyti og Jóhann Guðmundsson og Kristján Frey Helgason frá atvinnuvega- og nýsköpunarráðuneyti.

Með tillögunni er leitað heimildar Alþingis til að staðfesta þrjá samninga um veiðar úr norsk-íslenska síldarstofninum á árinu 2014 sem gerðir voru í Reykjavík 28. mars 2014. Um er að ræða sameiginlega bókun um niðurstöður fiskveiðiviðræðna um stjórnun veiða úr norsk-íslenska síldarstofninum í Norðaustur-Atlantshafi á árinu 2014; samkomulag milli Íslands og Noregs um veiðiheimildir innan efnahagslögsögu Noregs norðan 62°N, fiskveiðilögsögu Jan Mayen og efnahagslögsögu Íslands á árinu 2014; og samkomulag milli Íslands og Rússneska sambandsríkisins um veiðiheimildir innan efnahagslögsögu Íslands á árinu 2014.

Í athugasemdum við tillöguna kemur fram að í samræmi við ráðgjöf Alþjóðahafrannsóknaráðsins (ICES) og fyrri ákvörðun aðila um nýtingarstefnu til lengri tíma var heildaraflamark ákveðið 418.487 lestir á árinu 2014. Er það veruleg lækkun frá undanförnum árum en aflamarkið árið 2013 var 619.000 lestir og 833.000 lestir árið 2012. Veiðiheimildir aðila árið 2014 skiptast í sömu hlutföllum og verið hefur frá árinu 2007 og koma 60.722 lestir í hlut Íslands.

Nefndin leggur til að tillagan verði samþykkt.

Árni Þór Sigurðsson, Frosti Sigurjónsson, Guðlaugur Þór Þórðarson og Óttarr Proppé voru fjarstaddir við afgreiðslu málsins.

Alþingi, 2. maí 2014.

Birgir Ármannsson,

form.

Ásmundur Einar Daðason, frsm.

Silja Dögg Gunnarsdóttir.

Vilhjálmur Bjarnason.

Össur Skarphéðinsson.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Aðgerðaáætlun um notkun íslensku í stafrænni upplýsingatækni Þingsályktun - þingskjal nr. 1076

143. löggjafarþing 2013–2014.

Nr. 18/143.

Þingskjal 1076 - 268. mál.

Þingsályktun um aðgerðaáætlun um notkun íslensku í stafrænni upplýsingatækni.

Alþingi ályktar að fela mennta- og menningarmálaráðherra að skipa nefnd sérfræðinga í málvísindum og upplýsingatækni sem geri áætlun um aðgerðir er miði að því að gera íslensku gjaldgenga í stafrænni upplýsingatækni og stuðla að notkun hennar á þeim vettvangi. Áætlunin feli í sér tímasett yfirlit um aðgerðir og áfanga, kostnaðarmat og fjármögnun. Nefndin leggi áætlun sína fram í síðasta lagi 1. september 2014.

Samþykkt á Alþingi 12. maí 2014.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Samningur milli Íslands og Færeyja um fiskveiðar innan íslenskrar og færeyskrar lögsögu 2014 Þingsályktun - þingskjal nr. 1081

143. löggjafarþing 2013–2014.

Nr. 19/143.

Þingskjal 1081 - 564. mál.

Þingsályktun um staðfestingu samnings milli Íslands og Færeyja um fiskveiðar innan íslenskrar og færeyskrar lögsögu á árinu 2014.

Alþingi ályktar að heimila ríkisstjórninni að staðfesta fyrir Íslands hönd samning milli Íslands og Færeyja um fiskveiðar innan íslenskrar og færeyskrar lögsögu á árinu 2014 sem gengið var frá með bréfaskiptum í Þórshöfn og Reykjavík 7. og 9. apríl 2014.

Samþykkt á Alþingi 12. maí 2014.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Staðfesting samninga um veiðar úr norsk-íslenska síldarstofninum á árinu 2014 Þingsályktun - þingskjal nr. 1082

143. löggjafarþing 2013–2014.

Nr. 20/143.

Þingskjal 1082 - 566. mál.

Þingsályktun um staðfestingu samninga um veiðar úr norsk-íslenska síldarstofninum á árinu 2014.

Alþingi ályktar að heimila ríkisstjórninni að staðfesta fyrir Íslands hönd eftirtalda samninga um veiðar úr norsk-íslenska síldarstofninum á árinu 2014 sem gerðir voru í Reykjavík 28. mars 2014:

1. Sameiginlega bókun um niðurstöður fiskveiðiviðræðna um stjórnun veiða úr norsk- íslenska síldarstofninum í Norðaustur-Atlantshafi á árinu 2014.

2. Samkomulag milli Íslands og Noregs um veiðiheimildir innan efnahagslögsögu Noregs norðan 62°N, fiskveiðilögsögu Jan Mayen og efnahagslögsögu Íslands á árinu 2014.

3. Samkomulag milli Íslands og Rússneska sambandsríkisins um veiðiheimildir innan efnahagslögsögu Íslands á árinu 2014.

Samþykkt á Alþingi 12. maí 2014.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Myglusveppur og tjón af völdum hans Þingsályktun - þingskjal nr. 1087

143. löggjafarþing 2013–2014.

Nr. 22/143.

Þingskjal 1087 - 96. mál.

Þingsályktun um endurskoðun laga og reglna með tilliti til myglusveppa og tjóns af völdum þeirra.

Alþingi ályktar að fela umhverfis- og auðlindaráðherra að skipa starfshóp sem taki til heildstæðrar endurskoðunar lög og reglur á sviði byggingarmála með tilliti til myglusveppa og þess tjóns sem þeir geta valdið. Starfshópurinn skili skýrslu með niðurstöðum sínum og tillögum að úrbótum fyrir 1. júlí 2014 sem ráðherra greini opinberlega frá.

Samþykkt á Alþingi 12. maí 2014.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Stuðningur við sjálfsákvörðunarrétt íbúa Vestur-Sahara Þingsályktun - þingskjal nr. 1088

143. löggjafarþing 2013–2014.

Nr. 23/143.

Þingskjal 1088 - 88. mál.

Þingsályktun um stuðning við sjálfsákvörðunarrétt íbúa Vestur-Sahara.

Alþingi ályktar að fela utanríkisráðherra að beita sér á alþjóðavettvangi fyrir því að sjálfsákvörðunarréttur íbúa Vestur-Sahara verði virtur í samræmi við ályktanir öryggisráðs og allsherjarþings Sameinuðu þjóðanna og styðja viðleitni til að finna friðsamlega og varanlega pólitíska lausn.

Samþykkt á Alþingi 12. maí 2014.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Jafnt búsetuform barna sem búa á tveimur heimilum Þingsályktun - þingskjal nr. 1089

143. löggjafarþing 2013–2014.

Nr. 24/143.

Þingskjal 1089 - 70. mál.

Þingsályktun um jafnt búsetuform barna sem búa á tveimur heimilum.

Alþingi ályktar að fela innanríkisráðherra í samstarfi við félags- og húsnæðismálaráðherra að skipa fimm manna starfshóp sem kanni með hvaða leiðum megi jafna stöðu foreldra sem fara sameiginlega með forsjá barna sinna með tilliti til réttinda, skyldna og skráningar sem fylgir lögheimili barns. Markmið starfshópsins verði að útfæra leiðir til að eyða þeim mikla aðstöðumun sem er á heimilum þegar foreldrar sem búa ekki saman ákveða að ala börn sín upp saman á tveimur heimilum. Í því skyni taki hópurinn m.a. afstöðu til þess hvort taka skuli upp kerfi sem heimilar börnum að hafa tvöfalt lögheimili eða hvort annað fyrirkomulag jafnrar búsetu henti betur. Ráðherra skili þinginu skýrslu um niðurstöður starfshópsins eigi síðar en 1. mars 2015.

Samþykkt á Alþingi 12. maí 2014.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA";

var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();